RÅDETS FORORDNING (EF) Nr. 167/96 af 29. januar 1996 om videreførelse af foranstaltningerne i bilag I og II til forordning (EF) nr. 1917/95 om visse foranstaltninger vedrørende import af forarbejdede landbrugsprodukter fra Island, Norge og Schweiz for at tage hensyn til resultaterne af Uruguay-rundens forhandlinger på landbrugsområdet
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
I Rådets forordning (EF) nr. 1917/95 af 24. juli 1995 om visse foranstaltninger vedrørende import af forarbejdede landbrugsprodukter fra Island, Norge og Schweiz for at tage hensyn til resultaterne af Uruguay-rundens forhandlinger på landbrugsområdet (1) er der fastsat basisbeløb, der skal tages i betragtning ved beregningen af landbrugselementer og tillægstold fra den 1. juli til den 31. december 1995 ved indførsel til Fællesskabet af varer med oprindelse i Norge, Island og Schweiz;
det har ikke været muligt at afslutte tilpasningen af de bestående protokoller inden den 1. januar 1996; foranstaltningerne i bilag I og II til forordning (EF) nr. 1917/95 bør derfor videreføres i første halvår af 1996 -
UDSTEDT FØLGENDE FORORDNING:
Artikel 1
Foranstaltningerne i bilag I og II til forordning (EF) nr. 1917/95 videreføres fra den 1. januar til den 30. juni 1996.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. januar 1996.